TV-gids Vrydag 21November 2014
JY LEES NOU TV-gids Vrydag 21November 2014
18:30 7de Laan (SABC2): Bernard en Errol is nie baie beïndruk met Nthabi nie. Altus maak weer teenoor Vanessa hart oop.
19:30 Binnelanders (kykNET): Zieg se skuldeisers wil hom 'n duur les leer, en 'n privaat gesprek word per ongeluk gehoor. Gustav moet die slegte nuus bekendmaak, en Zieg vra ongemaklike vrae aan Jana. Jenny stel 'n ultimatum aan At.
20:30 Ring Of Fire 2: Blood & Steel (e.tv): 'n Mens sou dink ontvoerders verkies maklike teikens. Nie dié spul nie – hulle het 'n woedende gevegskunsmeester se meisie ontvoer en dié is nou op die oorlogspad om haar te red.
20:30 Arrow (M-Net): Felicity se ma, Donna, daag in Starling City op. Intussen sukkel Oliver en Thea om hul verskille uit te sorteer.
21:30 The Conjuring (M-Net): Die fliek is op 'n ware gruwelverhaal gegrond oor 'n getroude paartjie wat bonatuurlike sake ondersoek en dan hul vreesaanjaendste taak tot dusvêr kry. Een ding is seker: Dit wat hulle ondersoek, wil hulle albei dood hê!
22:00 Equilibrium (SABC1): In 'n toekoms waar emosies deur dwelms onderdruk word, ervaar 'n wetstoepasser vir die eerste keer gevoelens. Dit laat hom besef watter verskriklike werklikheid die lewe geword het. Gelukkig beskik hy oor die vaardighede, gevegstegnieke en wapens om die wêreld te verander!